गोरखालैंड राज्य की मांग को लेकर आंदोलन फिर तेज हो गया है। इस मांग को स्थानीय आबादी का अच्छा समर्थन हासिल है। इसी वजह से न केवल बंद का आह्वान असरदार है बल्कि कई गुटों में बंटी आंदोलनकारी ताकतें भी एकजुट होती दिख रही हैं। गोरखा जनमुक्ति मोर्चा (जीजेएम) द्वारा बुधवार को बुलाई गई बैठक में उसकी सहयोगी पार्टी बीजेपी ही नहीं, प्रतिद्वंद्वी मानी जाने वाली स्थानीय पार्टियां जीएनएलएफ और सीपीआरएम भी शामिल हुईं।